CELEX: 32014D0905
Language: hu
Date: 2014-12-11 00:00:00
Title: 2014/905/EU: A Bizottság végrehajtási határozata ( 2014. december 11. ) a metil-vinil-éter és maleinsav-anhidrid kopolimerje új élelmiszer-összetevőként való forgalomba hozatalának a 258/97/EK európai parlamenti és tanácsi rendelet szerinti engedélyezéséről (az értesítés a C(2014) 9333. számú dokumentummal történt)

13.12.2014   
            
            
               HU
            
            
               Az Európai Unió Hivatalos Lapja
            
            
               L 358/47
            
         A BIZOTTSÁG VÉGREHAJTÁSI HATÁROZATA
   (2014. december 11.)
   a metil-vinil-éter és maleinsav-anhidrid kopolimerje új élelmiszer-összetevőként való forgalomba hozatalának a 258/97/EK európai parlamenti és tanácsi rendelet szerinti engedélyezéséről
   
      
         (az értesítés a C(2014) 9333. számú dokumentummal történt)
      
   
   (Csak az angol nyelvű szöveg hiteles)
   
      (2014/905/EU)
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az új élelmiszerekről és az új élelmiszer-összetevőkről szóló, 1997. január 27-i 258/97/EK európai parlamenti és tanácsi rendeletre (1) és különösen annak 7. cikkére,
   mivel:
   
               (1)
            
            
               A Reading Scientific Services Ltd. 2008. június 30-án kérelmet nyújtott be Hollandia illetékes hatóságainak a metil-vinil-éter és maleinsav-anhidrid kopolimerjének rágógumialaphoz használandó új élelmiszer-összetevőként történő forgalomba hozatalára vonatkozóan.
            
         
               (2)
            
            
               Hollandia illetékes élelmiszer-értékelő testülete 2011. július 14-én közzétette elsődleges értékelési jelentését. Jelentésében azt a következtetést vonta le, miszerint a metil-vinil-éter és maleinsav-anhidrid kopolimerje megfelel a 258/97/EK rendelet 3. cikke (1) bekezdésében meghatározott kritériumoknak.
            
         
               (3)
            
            
               A Bizottság az előzetes értékelő jelentést 2011. augusztus 18-án továbbította a többi tagállam számára.
            
         
               (4)
            
            
               A 258/97/EK rendelet 6. cikke (4) bekezdésének első albekezdésében meghatározott hatvannapos időszak alatt indokolt kifogásokat emeltek.
            
         
               (5)
            
            
               2012. június 12-én a Bizottság felkérte az Európai Élelmiszerbiztonsági Hatóságot (EFSA), hogy végezze el a metil-vinil-éter és maleinsav-anhidrid kopolimerje mint a 258/97/EK rendelet szerinti élelmiszer-összetevő újbóli értékelését.
            
         
               (6)
            
            
               Az EFSA 2013. október 10-én tudományos szakvéleményt (2) fogadott el a metil-vinil-éter és maleinsav-anhidrid kopolimerje (rágógumialap-összetevő) mint új élelmiszer-összetevő biztonságosságáról, és arra a következtetésre jutott, miszerint felhasználása a javasolt módokon és szinteken biztonságos.
            
         
               (7)
            
            
               A szakvélemény megfelelő alapot nyújt annak megállapítására, hogy a metil-vinil-éter és maleinsav-anhidrid kopolimerjének javasolt módon és szinteken történő felhasználása megfelel a 258/97/EK rendelet 3. cikkének (1) bekezdésében megfogalmazott feltételeknek.
            
         
               (8)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A mellékletben meghatározott metil-vinil-éter és maleinsav-anhidrid kopolimerje az Unióban új élelmiszer-összetevőként, rágógumialapban történő használatra forgalomba hozható, amennyiben mennyisége a kész rágógumitermékben nem haladja meg a 2 %-ot.
   2. cikk
   Az e határozattal engedélyezett új rágógumialap megjelölése az azt tartalmazó élelmiszerek címkéjén: „rágógumialap (tart.: metil-vinil-éter és maleinsav-anhidrid kopolimerje)” vagy „rágógumialap (tart.: 9011-16-9 CAS-számú anyag)”.
   3. cikk
   E határozat címzettje a Reading Scientific Services Ltd. The Lord Zuckerman Research Centre, Whiteknights Campus, Pepper lane, Reading, RG6 6LA, Egyesült Királyság.
   
      Kelt Brüsszelben, 2014. december 11-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 43., 1997.2.14., 1. o.
   
   
      (2)  EFSA Journal 2013; 11(10):3423.
   
      MELLÉKLET
      A METIL-VINIL-ÉTER ÉS MALEINSAV-ANHIDRID KOPOLIMERJÉNEK LEÍRÁSA
      
         Meghatározás:
      
      A metil-vinil-éter és maleinsav-anhidrid kopolimerje a metil-vinil-éter és a maleinsav-anhidrid vízmentes kopolimerje.
      
         Szerkezeti képlet:
      
      
         
      
         Meghatározás: Gördülékeny, fehér vagy szürkésfehér por.
      
         Azonosítás:
      
      
                  CAS-szám
               
               
                  9011-16-9
               
            
         Tisztaság:
      
      
                  Tesztértéktartalom
               
               
                  Legalább 99,5 % szárazanyagban
               
            
                  Egyedi viszkozitás (1 % MEK)
               
               
                  2–10
               
            
                  Metil-vinil-éter-maradék
               
               
                  Legfeljebb 150 ppm
               
            
                  Maleinsav-anhidrid-maradék
               
               
                  Legfeljebb 250 ppm
               
            
                  Acetaldehid
               
               
                  Legfeljebb 500 ppm
               
            
                  Metanol
               
               
                  Legfeljebb 500 ppm
               
            
                  Dilauroil-peroxid
               
               
                  Legfeljebb 15 ppm
               
            
                  Nehézfémek összesen
               
               
                  Legfeljebb 10 ppm
               
            
         Mikrobiológiai követelmények:
      
      
                  Összes aerob csíra száma
               
               
                  Legfeljebb 500 CFU/g
               
            
                  Penészgombák/élesztő
               
               
                  Legfeljebb 500 CFU/g
               
            
                  Escherichia coli
               
               
                  Negatív teszt
               
            
                  
                     Salmonella spp.
               
               
                  Negatív teszt
               
            
                  Staphylococcus aureus
               
               
                  Negatív teszt
               
            
                  Pseudomonas aeruginosa
               
               
                  Negatív teszt